Christina av Hessen-Kassel (Slesvig-Holsten-Gottorp)

Christina av Hessen-Kassel (født 29. juni 1543 i Kassel, død 13. mai 1604 i Kiel) var datter av landgreve Philip I av Hessen og Christine av Sachsen.

Historie 
Christina ble oppdratt strengt protestantisk av tanten Elisabeth, enkedronning av Sachsen. Moren døde allerede da Christina var 16 år gammel. Erik XIV av Sverige fridde til henne, men ekteskapet ble ikke noe av. I 1564 ble hun i stedet gift med Adolf av Slesvig-Holsten-Gottorp på Gottorp slott, hvor gjestene skal ha opptrådt skandaløst beruset. I 1565 ble slottet ødelagt av brann, hvilket kom til å koste henne dyrt. 

Som hertuginne, støttet Christine skoler og stipendier til fattige teologistudenter. Hun var interessert i medisin, og fremstilte egne medikamenter. I 1586 ble hun enke, hvoretter hun mottok Kiel slott som enkesete av sønnene sine. Christine utga salmeboken Geistliche Psalmen und Lieder i 1590, og i 1601 utkom hun med en bønnebok. 

Gjennom datteren Anna, ble Christine stamkvinne på morssiden til Nikolaj II av Russland. Hun ble også bestemor til den svenske konge Gustav II Adolf av Sverige.

Barn
 Frederik II av Slesvig-Holsten-Gottorp, født 1568 død 1587
 Sophie født 1569 død 1634, gift med hertug Johan VII av Mecklenburg
 Philip født 1570 død 1590
 Johan født 1575 død 1616
 Christine født 1573 død 1625, gift 1573 med Karl IX av Sverige
 Anna født 1575 død 1610, gift med Enno III av Østfriesland
 Christian død 1577
 Agnes født 1578 død 1627, ugift (gravlagt i Riddarholmskyrkan)
 Johan Frederik født 1576 død 1634, erkebiskop i Bremen, fyrstebiskop i Lübeck
 Elisabeth død 1584

Referanser

Eksterne lenker 
 Karl Bernhardi: Christine, i: Allgemeine Deutsche Biographie, Band 4. Duncker & Humblot, Leipzig 1876, s. 218 ff.

Fødsler i 1543
Dødsfall i 1604
Huset Hessen-Kassel